Sorozatklub – William Levy csak kihasználja JLo-t | RTL
William Levy csak kihasználja JLo-t
Az RTL Klub vadonatúj sorozatának sztárja nemrég szakított kedvesével, akit Jennifer Lopezzel próbál helyettesíteni, hisz az énekesnő segíthet Levy karrierjének fellendítésében.
Sorozatklub • Jan 5, 2015, 10:19 PM
A vihar című új mexikói filmsorozat színészét, William Levy-t már rengeteg nővel hozták hírbe, azonban ezek mind csak pletykák voltak, hisz a sármos híresség éveken át kiegyensúlyozott párkapcsolatban élt szerelmével, Elizabeth Gutiérezzel. Levy-t legutóbb munkatársával, Ximena Navarretevel látták különféle hotelekben és éttermekben randevúzni. Ez a híresztelés azonban igaznak bizonyult és kiverte a biztosítékot a színész barátnőjénél, így a konfliktusnak szakítás lett a vége. William nagyon titokzatosan fogalmazott a történtekkel kapcsolatban, és a nagyvilág csak a menedzserén keresztül értesülhetett a fájó búcsúról. A színész és volt barátnője igyekezett békés úton különválni, hisz továbbra is szeretnék együtt nevelni közös gyermeküket. Az elmúlt hónapban újabb pletykák kaptak szárnyra, ám ezúttal Jennifer Lopezzel kapcsolatban. A hírek szerint JLo és William az utóbbi időben rengeteg időt töltött együtt. A két sztár az I'm Into You videóklip forgatásán találkozott először, ám úgy tűnik a klip forró hangulata megalapozta kettejük kapcsolatát. Sokak szerint Levy csak az énekesnő hollywoodi sikerei miatt akar vele jóban lenni, hogy így feljebb tornássza magát azon a bizonyos ranglétrán. Ti mit gondoltok erről? Vajon tényleg ilyen lenne William Levy? Mi mindenesetre reméljük, hogy hamarosan újra rátalál a szerelem!
Forrás: latintimes.com
Nézd A vihar című sorozatot minden hétköznap 14:50-kor az RTL Klubon!